
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 274 

3 Μαρτίου 2006 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Ανάθεση αρμοδιοτήτων Υπουργού Εθνικής Άμυνας 

στους Υφυπουργούς Εθνικής Άμυνας. 1 

Έγκριση προσωρινής άδειας λειτουργίας αεροδρο¬ 
μίου στη θαλάσσια περιοχή λιμένα Πατρών. 2 


Α ΠΟΦΑΣΕΙ Σ 

Αριθμ. 246717 (1) 


Ανάθεση αρμοδιοτήτων Υπουργού Εθνικής Άμυνας 
στους Υφυπουργούς Εθνικής Άμυνας. 

Ο ΠΡΩΘΥΠΟΥΡΓΟΣ ΚΑΙ 
Ο ΥΠΟΥΡΓΟΣ ΕΘΝΙΚΗΣ ΑΜΥΝΑΣ 

Έχοντας υπόψη τις διατάξεις: 
α. Των άρθρων 81 και 83 παρ. 2 του Συντάγματος 
β. Των άρθρων 41 παρ. 5 και 47 του Κώδικα Νομοθε¬ 
σίας για την Κυβέρνηση και τα Κυβερνητικά Όργανα 
που κυρώθηκε με το άρθρο πρώτο του π.δ. 63/2005 
(ΦΕΚ Α' 98) 

γ. Του ν. 2292/1995 «Οργάνωση και Λειτουργία Υπουρ¬ 
γείου Εθνικής Αμυνας, διοίκηση και έλεγχος των Ενό¬ 
πλων Δυνάμεων και άλλες διατάξεις» (ΦΕΚ Α' 35) 
δ. Του π.δ. 33/2006 «Διορισμός Μελών της Κυβέρνησης 
και Υφυπουργών» (ΦΕΚ Α' 35) 
ε. Του π.δ. 121/2004 «Διορισμός Υπουργών και Υφυ¬ 
πουργών» (ΦΕΚ Α' 84) 

στ. Του άρθρου 90 του Κώδικα Νομοθεσίας για την 
Κυβέρνηση και τα Κυβερνητικά Όργανα που κυρώθηκε 
με το άρθρο πρώτο του π.δ. 63/2005 (ΦΕΚ Α' 98) και το 
γεγονός ότι από την παρούσα απόφαση δεν προκαλεί- 
ται δαπάνη σε βάρος του κρατικού προϋπολογισμού, 
αποφασίζουμε 

Άρθρο 1 

1. Ο Υπουργός Εθνικής Άμυνας προσδιορίζει επα¬ 
κριβώς την πολιτική του Υπουργείου στο πλαίσιο των 
αποφάσεων του Υπουργικού Συμβουλίου και των λοι¬ 
πών συλλογικών Κυβερνητικών Οργάνων, συντονίζει 
την εφαρμογή της πολιτικής αυτής και εποπτεύει την 
εφαρμογή της από τις υπηρεσίες του Υπουργείου. 


2. Ο Υπουργός Εθνικής Άμυνας έχει την αποκλειστική 
αρμοδιότητα της νομοθετικής πρωτοβουλίας. 

3. Η εκπροσώπηση του Υπουργείου στους Διεθνείς 
Οργανισμούς ανήκει στον Υπουργό Εθνικής Άμυνας. 

Άρθρο 2 

Στον Υφυπουργό Εθνικής Άμυνας Βασίλειο Μιχαλο- 
λιάκο αναθέτουμε την άσκηση των κατωτέρω αρμο¬ 
διοτήτων: 

1. Όλα τα θέματα αρμοδιότητας του Υπουργού Εθνι¬ 
κής Άμυνας, που αναφέρονται στις διαπραγματεύσεις 
για την κατάρτιση σύμβασης, στις προμήθειες κύρι¬ 
ου υλικού εξοπλιστικών προγραμμάτων, εργολαβίες, 
εκτελέσεις εργασιών, εκτελέσεις κτιριακών έργων ή 
εγκαταστάσεων και την έγκριση των σχετικών δαπανών 
μέχρι του ποσού των 25.000.000,00 ευρώ. 

2. Τα αντικείμενα αρμοδιότητας Υπουργού Εθνικής 
Άμυνας, που σχετίζονται με το Δημόσιο Λογιστικό και 
την Οικονομική Μέριμνα και Λογιστικό των Ενόπλων 
Δυνάμεων, που αναφέρονται στα οικονομικά και τον 
προϋπολογισμό, εκτός εάν τα ως άνω αντικείμενα ανα- 
φέρονται σε θέματα και εκκρεμότητες που σχετίζονται 
με τη συμμετοχή των Ενόπλων Δυνάμεων και των Υπη¬ 
ρεσιών του Υπουργείου Εθνικής Άμυνας γενικότερα στη 
διοργάνωση και διεξαγωγή των Ολυμπιακών Αγώνων 
2004 και περιλαμβάνονται στην από 25.9.2001 Σύμβαση 
μεταξύ του Υπουργείου Εθνικής Άμυνας και της Ανώ¬ 
νυμης Εταιρείας «Οργανωτική Επιτροπή Ολυμπιακών 
Αγώνων ΑΘΗΝΑ 2004». Εξαιρούνται επίσης η κατανο¬ 
μή του προϋπολογισμού και οι μεταφορές πιστώσεων 
εντός του Υπουργείου. 

3. Τα αντικείμενα αρμοδιότητας του Υπουργού Εθνι¬ 
κής Άμυνας για τα παρακάτω θέματα: 

α. Κάθε φύσεως αποδοχές και αποζημιώσεις στρα¬ 
τιωτικού και πολιτικού προσωπικού του Υπουργείου 
Εθνικής Άμυνας και προϋποθέσεις καταβολής αυτών. 

β. Χορήγηση βοηθημάτων στους αποστρατευμένους ή 
αποβιούντες στρατιωτικούς, που δεν δικαιούνται σύνταξη. 

γ. Διοικητικές ενέργειες τακτοποιήσεως συνταξιοδο- 
τικών θεμάτων του στρατιωτικού και πολιτικού προσω¬ 
πικού του Υπουργείου Εθνικής Άμυνας. 

4. Ολα τα θέματα που αφορούν τις καταστάσεις, την 
ιεραρχία, τις προαγωγές των ανώτερων Αξιωματικών 
καθώς και τις καταστάσεις, την ιεραρχία, τις προα¬ 
γωγές των κατώτερων Αξιωματικών, των Ανθυπασπι- 

στών και των Μονίμων και Εθελοντών Οπλιτών των 
Ενόπλων Δυνάμεων, πλην των τοποθετήσεων στο Επιτε¬ 
λείο Υπουργού και στη Γενική Γραμματεία Οικονομικού 
Σχεδιασμού και Αμυντικών Επενδύσεων. 

5. Ολα τα σχετικά θέματα με την πολεμική διαθεσι¬ 
μότητα των Αξιωματικών και Ανθυπασπιστών και την 
πολεμική αποστρατεία των Υπαξιωματικών των Ενό¬ 
πλων Δυνάμεων. 

6. Τον έλεγχο του προγραμματισμού των διακλαδικών 
ασκήσεων των Ενόπλων Δυνάμεων και το συντονισμό 
του με την Πολιτική Εθνικής Άμυνας και τη Στρατηγι¬ 
κή. 

7. Όλα τα θέματα που προβλέπονται από τον Στρα¬ 
τιωτικό Ποινικό Κώδικα, τον Κώδικα Ποινικής Δικονομί¬ 
ας και την κείμενη νομοθεσία σχετικά με τις ποινικές, 
αστικές και διοικητικές υποθέσεις του στρατιωτικού 
προσωπικού. 

8. Τις προβλεπόμενες από το ν.δ. 68/1968 αρμοδιότη¬ 
τες για την διαδικασία απονομής χάρης. 

9. Όλα τα θέματα της κείμενης νομοθεσίας σχετικά 
με τους φάρους. 

10. Ολα τα θέματα της κείμενης νομοθεσίας σχετικά 
με την εθνοφυλακή. 

11. Τ ις ναυτικές εισφορές και ναυλώσεις. 

12. όλες τις αρμοδιότητες που προβλέπονται από την 
εκλογική νομοθεσία. 

13. Όλα τα θέματα που προβλέπονται από τους νόμους 
ν. 1378/1983, ν. 1489/1984 και ν. 1543/1985. 

14. Όλα τα θέματα σχετικά με τη διενέργεια διαγωνι¬ 
σμού και κατάταξη αξιωματικών οικονομικού, δικαστικών 
γραμματέων και στρατιωτικών διερμηνέων. 

Άρθρο 3 

Στον Υφυπουργό Εθνικής Αμυνας Ιωάννη Λαμπρόπου- 
λο αναθέτουμε την άσκηση των κατωτέρω αρμοδιο¬ 
τήτων: 

1. Όλα τα εκκρεμή θέματα που αφορούν τη συμμετο¬ 
χή των Ενόπλων Δυνάμεων και γενικά των υπηρεσιών 
του Υπουργείου Εθνικής Άμυνας στηδιοργάνωση και 
διεξαγωγή των Ολυμπιακών Αγώνων του 2004, περι- 
λαμβανομένης και της εκτέλεσης κτιριακών έργων ή 
εγκαταστάσεων, που τυχόν απαιτούνται για την υλοποί¬ 
ηση των επιχειρησιακών σχεδίων που περιλαμβάνονται 
στην από 25.9.2004 σύμβαση μεταξύ Υπουργείου Εθνι¬ 
κής Άμυνας και της Ανώνυμης Εταιρείας «Οργανωτική 
Επιτροπή Ολυμπιακών Αγώνων ΑΘΗΝΑ 2004» μέχρι του 
ποσού των 25.000.000,00 ευρώ. 

2. Τα αντικείμενα αρμοδιότητας του Υπουργού Εθνικής 
Αμυνας, που σχετίζονται με το Δημόσιο Λογιστικό και 
την Οικονομική Μέριμνα και Λογιστικό των Ενόπλων 
Δυνάμεων για τα θέματα και τις εκκρεμότητες που 
αναφέρονται στη συμμετοχή των Ενόπλων Δυνάμεων 
και του Υπουργείου Εθνικής Αμυνας γενικότερα στη 
διοργάνωση και διεξαγωγή των Ολυμπιακών Αγώνων 
και ειδικότερα στα επιχειρησιακά σχέδια που συμπε- 
ριλαμβάνονται στην από 25.9.2001 σύμβαση μεταξύ της 
Ανώνυμης Εταιρείας «Οργανωτική Επιτροπή Ολυμπια¬ 
κών ΑΘΗΝΑ 2004» και Υπουργείου Εθνικής Αμυνας. 

3. Όλα τα θέματα αρμοδιότητας του Υπουργού Εθνικής 
Άμυνας, που αναφέρονται στις προμήθειες μη κύριου 
υλικού και εφοδίων μέχρι του ποσού των 25.000.000,00 
ευρώ, πλην της έγκρισης του ενιαίου προγράμματος 
προμηθειών. 


4. Όλα τα προβλεπόμενα από την κείμενη νομοθεσία 
θέματα στρατολογίας, εκτός από τις αρμοδιότητες 
των άρθρων 1 παράγραφος 2, 6 παράγραφοι 2 και 3, 
19 παράγραφος 3 εδάφια β', γ και δ, 30 παράγραφοι 3 
και 4, 32 παράγραφος 3, 39, 40 παράγραφοι 1 εδάφιο 
β και 4, 42 παράγραφος 5, 54 παράγραφοι 3-6, 55 πα¬ 
ράγραφοι 4 και 5, 60 παράγραφος 2, 61 παράγραφοι 
1 και 2, 62 παράγραφοι 1-3, 63, και 65 του ν. 3421/2005 
(ΦΕΚ 302 Α') «Στρατολογία των Ελλήνων και άλλες 
διατάξεις». 

5. Όλα τα θέματα που αφορούν τη συγκρότηση και 
διάλυση Μονάδων των Κλάδων των Ενόπλων Δυνάμεων 
και Μεικτών Μονάδων, μετά από πρόταση του οικεί¬ 
ου Ανώτατου Συμβουλίου του Κλάδου και του Σ.Α.Γ.Ε. 
αντίστοιχα. 

6. Όλα τα θέματα που αφορούν τον συντονισμό, σύμ¬ 
φωνα με τις ισχύουσες διατάξεις και αποφάσεις του 
ΚΥ.Σ.Ε.Α., των ενεργειών των λοιπών Κρατικών Οργανι¬ 
σμών και Υπηρεσιών για τη συμβολή τους στην Εθνική 
Αμυνα και για την αξιοποίηση του εθνικού δυναμικού 
καθώς και την παροχή σε συνεννόηση με τους συναρ- 
μόδιους Υπουργούς των γενικών κατευθύνσεων για την 
προπαρασκευή και επεξεργασία της Πολιτικής Σχεδία¬ 
σης Έκτακτης Ανάγκης στις παραπάνω Υπηρεσίες και 
Οργανισμούς. 

7. Όλα τα αντικείμενα που προβλέπονται από την 
κείμενη νομοθεσία σχετικά με τους υπαγόμενους στο 
ΥΓΙΕΘΑ, μέσω των Επιτελείων, Οργανισμών, Νομικών 
Προσώπων Δημοσίου και Ιδιωτικού Δικαίου και Υπηρε¬ 
σιών, πλην του διορισμού των μελών των Διοικητικών 
Συμβουλίων. 

8. Όλα τα θέματα της κείμενης νομοθεσίας σχετικά 
με τους αγωνιστές εθνικής αντίστασης, τους εφέδρους, 
τους παλαιούς πολεμιστές, καθώς και τους αναπήρους 
και θύματα πολέμου και ειρηνικής περιόδου. 

9. Όλα τα θέματα που αφορούν τις αθλητικές δρα¬ 
στηριότητες των Ενόπλων Δυνάμεων. 

10. Όλα τα θέματα που αφορούν το Θρησκευτικό Σώμα 
των Ενόπλων Δυνάμεων. 

11. Όλα τα θέματα που αφορούν τις δικαιοπραξίες στις 
παραμεθόριες περιοχές (ν. 1892/1990, ν. 1914/1990). 

12. Τ ις επιτάξεις και απαλλοτριώσεις. 

13. Τις αρμοδιότητες που αφορούν την Εθνική Μετε¬ 
ωρολογική Υπηρεσία. 

Αρθρο 4 

Στις παραπάνω αρμοδιότητες των Υφυπουργών πε¬ 
ριλαμβάνονται οι κοινοβουλευτικές, εκτός από την νο¬ 
μοθετική πρωτοβουλία, η αρμοδιότητα της πρότασης 
για την έκδοση ατομικών και κανονιστικών διαταγμάτων 
και της συνυπογραφής κοινών αποφάσεων με άλλους 
Υπουργούς ή Υφυπουργούς. 

Αρθρο 5 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 1 Μαρτίου 2006 

Ο ΠΡΩΘΥΠΟΥΡΓΟΣ 

ΚΩΝΣΤΑΝΤΙΝΟΣ Α. ΚΑΡΑΜΑΝΛΗΣ 

Ο ΥΠΟΥΡΓΟΣ ΕΘΝΙΚΗΣ ΑΜΥΝΑΣ 

ΕΥΑΓΓΕΛΟΣ ΜΕΪΜΑΡΑΚΗΣ 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


3305 


Αριθμ. 2111.21/17/05 (2) 

Έγκριση προσωρινής άδειας λειτουργίας αεροδρομί¬ 
ου στη θαλάσσια περιοχή λιμένα Πατρών. 

ΟΙ ΥΠΟΥΡΓΟΙ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ - 
ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Τις διατάξεις: 

α) Του ν. 1815/1988 (Α' 250) «περί Κύρωσης του Κώδικα 
Αεροπορικού Δικαίου», όπως αυτός τροποποιήθηκε με 
την παρ. 13 του άρθρου 4 του ν. 2366/1995 (Α' 256). 

β) Του ν. 2963/2001 (Α' 268) παρ. 3, άρθρο 46 «περί 
Οργάνωσης και λειτουργίας των δημοσίων επιβατικών 
μεταψορών με λεωφορεία, τεχνικός έλεγχος οχημάτων 
και ασφάλεια χερσαίων μεταφορών και άλλες διατά¬ 
ξεις». 

γ) Της παρ. 3 του άρθρου 23 του ν. 3333/2005 (Α' 91) 
περί «Ίδρυσης και λειτουργίας Εμπορευματικών Κέντρων 
και άλλες διατάξεις». 

δ) Του εδάφ. στ’ του άρθρου 11 του ν.δ. 714/1970 (Α' 
238) «Περί ιδρύσεως ΔΕΜ και οργανώσεως Υ.Π.Α» όπως 
τροποποιήθηκε με τον ν. 1340/1983 άρθρο 2 (Α' 35). 

ε) Του άρθρου 7 του π.δ 56/1989 (Α' 28) «Οργανισμός 
της Υπηρεσίας Πολιτικής Αεροπορίας (Υ.Π.Α) του Υπουρ¬ 
γείου Μεταφορών και Επικοινωνιών», όπως τροποποιή¬ 
θηκε μεταγενέστερα. 

στ) Το π.δ. 242/1999 (Α' 201) «Οργανισμός Υπουργείου 
Εμπορικής Ναυτιλίας», όπως τροποποιήθηκε μεταγε¬ 
νέστερα. 

ζ) Του π.δ. 293/1999 (Α' 263) «Οργανισμός του Υπουρ¬ 
γείου Μεταφορών και Επικοινωνιών». 

η) Την υπ’ αριθμ. Δ3/Α/20357/4641 (Β' 701/2002) από¬ 
φαση Υπουργού Μεταφορών και Επικοινωνιών «Εγκριση 
Βασικού Κανονισμού Αδειοδότησης και Λειτουργίας - 
Εκμετάλλευσης». 

θ) Την υπ’ αριθμ. Δ3/Γ/37160/8112 (Β' 1452/2003) από¬ 
φαση Υπουργού Μεταφορών και Επικοινωνιών «Εγκρι¬ 
ση Κανονισμού Αντιμετώπισης Εκτάκτων Καταστάσεων 
Ανάγκης Αεροδρομίων (ΕρηθΓρβηογ ΡΙαη)». 

ι) Την υπ’ αριθμ. 6814/16.12.2005 κοινή υπουργική από¬ 
φαση των Υπουργών Μεταφορών και Επικοινωνιών και 
Εμπορικής Ναυτιλίας, (Β' 1801/2005). 

κ) Του Παραρτήματος 2 της Σύμβασης του Σικάγο, 
«Κανόνες Εναερίου Κυκλοφορίας (ΒυΙβε οί Ιάβ Αίή», (Β' 
861/1998). 

λ) Του Παραρτήματος 14 Τόμος I της Σύμβασης του 
Σικάγο «ΑΕΡΟΔΡΟΜΙΑ», όπως ενσωματώθηκε στην Ελ- 
ληνική'Εννομη Τάξη με την υπ’ αριθμ. ΥΠΑ/Δ3/Α/2467/490 
απόφαση ΥΠ.Μ.Ε, (Β' 1770/2002), 
μ) Του Παραρτήματος 11 της Σύμβασης του Σικάγο 
«Υπηρεσίες Εναερίου Κυκλοφορίας (Αίτ Έαίΐιο Βοη/ίοθε)», 
όπως ενσωματώθηκε στην Ελληνική Έννομη Τάξη με 
την υπ’ αριθμ. ΥΠΑ/Δ4/Β/24331/3654/25.6.2002 απόφαση 
ΥΠ.Μ.Ε, (Β' 837/2002), 

ν) Τη Διεθνή Σύμβαση «περί Διεθνών Κανονισμών προς 
Αποφυγή Συγκρούσεων εν θαλασσή 1972» η οποία κυ¬ 
ρώθηκε με το ν.δ. 93/1974 (Α' 293) και τροποποιήθηκε 
με το ν.635/1977 (Α' 189), το π.δ 233/1983 (Α' 86), το π.δ. 
116/1989 (Α' 52), το π.δ. 84/1991 (Α' 33), το π.δ. 11/1996 (Α' 
11), όπως αυτές υιοθετήθηκαν με την απόφαση Α' 910 
(22) της 22ης Συνέλευσης της Ολομέλειας του Διεθνούς 


Ναυτιλιακού Οργανισμού (Ι.Μ.Ο) και το π.δ. 171/2004 (Α' 
145). 

2. Το γεγονός ότι από τις διατάξεις της παρούσας 
απόφασης δεν προκαλείται δαπάνη σε βάρος του Κρα¬ 
τικού Προϋπολογισμού, αποφασίζουμε: 

1. Εγκρίνουμε την προσωρινή άδεια λειτουργίας του 
αεροδρομίου στη θαλάσσια περιοχή του λιμένα Πατρών, 
για την χρήση του από υδροπλάνα. 

2. Στοιχεία και φυσικά χαρακτηριστικά: 

2.1.0 διάδρομος προσθαλάσσωσης - αποθαλάσσωσης 
καθορίζεται σε χώρο που περικλείεται από τις συντε¬ 
ταγμένες Α: 38° 16'32,525" Β - 021° 44'03,220" Α και 
Δ: 38° 16'32,653" Β - 021° 44'01,996" Α με κατεύθυνση 
005° και η ζώνη ασφαλείας από τις συντεταγμένες Α: 
38° 16’30,490»Β - 02Τ 44'03,920» Α και Δ:38° 16' 30,830" 
Β - 021° 44'00,650" Α με κατεύθυνση 005° σε μήκος 3 
χιλιομέτρων. 

Εντός του διαδρόμου η προσθαλάσσωση και απο¬ 
θαλάσσωση υδροπλάνου δύναται να πραγματοποιηθεί 
προς και από οποιαδήποτε κατεύθυνση κατά την κρίση 
του κυβερνήτη. 

2. 2. Επιφάνεια αεροδρομίου υδάτινη. 

2. 3. Η έκταση του αεροδρομίου οριοθετείται με επι- 
πλέουσα ημερήσια σήμανση. 

3. Η χρησιμοποίηση του ανωτέρω αεροδρομίου θα 
πραγματοποιείται σύμφωνα με τους παρακάτω όρους 
και προϋποθέσεις: 

3. 1. Οι πτήσεις προς και από το αεροδρόμιο θα 
εκτελούνται σύμφωνα με την κείμενη νομοθεσία, τα 
διαλαμβανόμενα στο Α.Ι.Ρ ΘΒΕΕΟΕ, σε συνάρτηση με 
τις επιδόσεις του αεροσκάφους και τις επικρατούσες 
καιρικές συνθήκες στην περιοχή. 

3. 2. Προ των πτήσεων επιβάλλεται ενημέρωση σχετικά 
με ισχύοντα ΝΟΤΑΜε και μετεωρολογικά δεδομένα. 

3. 3. Η εταιρεία θα διαθέτει μια τουλάχιστον ώρα πριν 
την προσθαλάσσωση και αποθαλάσσωση του υδρο¬ 
πλάνου και μέχρι το πέρας των σχετικών διαδικασιών 
κατάλληλο σκάφος που θα επιτηρεί τον χώρο του αε¬ 
ροδρομίου για εντοπισμό κάθε εμποδίου, (σκάφη, κορμοί 
δένδρων, δίχτυα αλιείας κ,λπ), που μπορεί να δημιουρ¬ 
γήσουν κίνδυνο για το υδροπλάνο και θα φροντίζει για 
την απομάκρυνσή τους. 

3. 4. Η εταιρεία θα γνωστοποιεί τα στοιχεία του ανω¬ 
τέρω σκάφους στην αρμόδια Λιμενική Αρχή. 

3. 5. Ο Κυβερνήτης του υδροπλάνου θα γνωστοποιεί 
με κάθε πρόσφορο μέσο (\/ΗΡ, τηλέφωνο) έγκαιρα στην 
Λιμενική Αρχή Πάτρας την άφιξη του υδροπλάνου και 
θα δηλώνει ότι είναι σε γνώση των καιρικών συνθηκών 
και ιδιαίτερα του ύψους των κυμάτων στη θαλάσσια 
περιοχή του αεροδρομίου. Η εν λόγω γνωστοποίηση 
θα καταχωρίζεται στο Βιβλίο Συμβάντων της Λιμενικής 
Αρχής. 

3. 6. Η προσέγγιση του υδροπλάνου από το αεροδρό¬ 
μιο στον χώρο πρόσδεσης και αποβίβασης / επιβίβα¬ 
σης θα πραγματοποιείται σύμφωνα με τους κανόνες 
ασφαλούς πλεύσης, (Δ.Κ.Α.Σ. και Κανονισμοί Λιμένα). 
Οι ίδιοι κανόνες θα τηρούνται και για την πλεύση του 
υδροπλάνου από το σημείο πρόσδεσης στο θαλάσσιο 
διάδρομο αποθαλάσσωσης - προσθαλάσσωσης. 

3. 7. Τα Τιμολόγια των παρεχόμενων Υπηρεσιών και 
οι υπόχρεοι απόδοσης του τέλους, ο τρόπος και ο χρό¬ 
νος απόδοσης του, τυχόν απαλλαγές εκ του τέλους 
καθώς και οι κυρώσεις εκπρόθεσμης, ανακριβούς ή μη 

αποδόσεως του τέλους, καθορίζονται με τις εκάστοτε 
ισχύουσες διατάξεις. 

3. 8. Στο αεροδρόμιο θα λαμβάνονται μέτρα ασφα¬ 
λείας για την προστασία από έκνομες ενέργειες ως 
εξής: 

ί) Φύλαξη αεροσκαφών και εγκαταστάσεων καθώς 
και έλεγχος πρόσβασης σε αυτά. 

ϋ)Έλεγχος ασφάλειας επιβατών, χειραποσκευών, απο¬ 
σκευών, ή ταχυδρομείου, 

ϋί) Έλεγχος του ιστορικού των εργαζομένων που προ¬ 
σεγγίζουν το χώρο διακίνησης του αεροσκάφους και 
των επιβατών. 

3. 9. Ο Οργανισμός Λιμένα Πατρών Α.Ε. υποχρεούται 
να επιτρέπει τη χρήση του αεροδρομίου επί υδάτινης 
Επιφάνειας και σε άλλα πρόσωπα. 

3. 10. Για τον εφοδιασμό των υδροπλάνων με καύ¬ 
σιμα, εφαρμόζονται αναλογικά τα προβλεπόμενα για 
τις πετρελεύσεις των πλοίων (π.δ. 293/1986, Κανονισμοί 
Λιμένα). 

4. Σε ότι αφορά την Εναέρια Κυκλοφορίας θα εφαρ¬ 
μόζονται τα ακόλουθα: 

4. 1. Οι προσθαλασσώσεις / αποθαλασσώσεις, θα 
πραγματοποιούνται μόνο από Ν/ΡΒ πτήσεις κατά την 
διάρκεια της ημέρας και υπό νΜΟ συνθήκες. 

4. 2. Οι ως άνω πτήσεις θα επιχειρούνται μόνο με 
την σχετική έγκριση των Υπηρεσιών Εναερίου Κυκλο¬ 
φορίας του αεροδρομίου Αράξου υπό τις ακόλουθες 
προϋποθέσεις: 

ί) Θα υποβάλουν το προβλεπόμενο από του κανονι¬ 
σμούς σχέδιο πτήσης. 

ϋ) Πριν την είσοδο τους στην ΤΜΑ θα έρχονται σε 
επικοινωνία με τις Υπηρεσίες Εξυπηρέτησης Εναέριας 
Κυκλοφορίας του αεροδρομίου για την εξασφάλιση της 
σχετικής προς τούτο άδειας και την λήψη πληροφοριών 
και οδηγιών για την εντός αυτής πτήση τους. 

ίϋ) Πριν την απογείωση θα λαμβάνουν την σχετική 
προς τούτο έγκριση από την αρμόδια Υπηρεσία παρο¬ 
χής Εξυπηρέτησης Εναερίου Κυκλοφορίας του αερο¬ 
δρομίου Αράξου καθώς και τις σχετικές πληροφορίες 
για την διαδρομή που θα πρέπει να ακολουθήσει μετά 
από αυτήν. 

4. 3. Οι υπηρεσίες παροχής Εξυπηρέτησης Εναερίου 
Κυκλοφορίας του αεροδρομίου Αράξου θα είναι υπεύ¬ 
θυνες για την παροχή Εξυπηρέτησης Πληροφοριών πτή¬ 


σης μόνο σε σχέση με την υπάρχουσα εντός της ΤΜΑ 
γνωστής Εναέριας Κυκλοφορίας. 

4. 4. Τα επιχειρούντα στο εν λόγω αεροδρόμιο αερο¬ 
σκάφη θα είναι εξοπλισμένα με ΤΓαπεροπόθΓ με Μοόθδ 
Α και Θ. 

5. Ο έλεγχος και η εποπτεία του υδροπλάνου μέχρι 
την προσθαλάσσωση του και μετά την αποθαλάσσωσή 
του ασκείται από τις αρμόδιες υπηρεσίες της Υ.Π.Α και 
διέπεται από την αφορώσα στην Πολιτική Αεροπορία 
κείμενη νομοθεσία. 

6. Ο έλεγχος και η εποπτεία του υδροπλάνου από 
της προσθαλασσώσεις του ασκείται από τις αρμόδιες 
υπηρεσίες του Υπουργείου Εμπορικής Ναυτιλίας και 
διέπεται από την αφορώσα στην ναυσιπλοΐα κείμενη 
νομοθεσία. 

7. Παράβαση των όρων και περιορισμών των από τις 
οικείες διατάξεις καθοριζομένων θεμάτων Λιμενικού, Τε¬ 
λωνειακού και Δασμολογικού ελέγχου, Δημόσιας Ασφά¬ 
λειας, και ασφάλειας από έκνομες ενέργειες, κατά τα 
οριζόμενα στην Πολιτική Αεροπορία, Εθνικής Άμυνας 
και Εναέριας Κυκλοφορίας, καθώς και κάθε μη σύννομη 
χρησιμοποίηση - παράβαση των όρων λειτουργίας του 
αεροδρομίου, βαρύνει απευθείας τον υπεύθυνο λειτουρ¬ 
γίας και εκμετάλλευσης του αεροδρομίου επί υδάτινης 
επιφάνειας. 

8. Ειδικά μνημονεύεται η κατά νόμο απαγόρευση της 
απευθείας από και προς το εξωτερικό πραγματοποίη¬ 
σης πτήσεων. 

9. Η απόφαση αυτή μπορεί να ανακληθεί ή να τροπο¬ 
ποιηθεί από τους Υπουργούς Μεταφορών και Επικοινω¬ 
νιών και Εμπορικής Ναυτιλίας μετά από σχετική εισήγη¬ 
ση των αρμοδίων υπηρεσιών, μονομερώς και ελεύθερα 
χωρίς οικονομική ή άλλη επιβάρυνση του Δημοσίου, αν 
λόγοι ειδικοί το επιβάλλουν. 

Ισχύς της παρούσας από δημοσιεύσεως στην Εφημε¬ 
ρίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 3 Μαρτίου 2006 

οι ΥΠΟΥΡΓΟΙ 

